**Κεφάλαιο δεύτερο**

**Ενότητα 7**

**Η Φιλική Εταιρεία και η κήρυξη της ελληνικής επανάστασης στις παραδουνάβιες ηγεμονίες**

***Ίδρυση και ανάπτυξη της Φιλικής Εταιρείας***

Η ***Φιλική Εταιρεία*** ήταν μια ***μυστική οργάνωση*** που δημιουργήθηκε το ***1814*** στην ***Οδησσό της Ρωσίας*** με σκοπό την ***προετοιμασία του ένοπλου αγώνα των Ελλήνων για ανεξαρτησία***.

(Άλλες **προγενέστερες οργανώσεις** έθεταν ως πρώτο στόχο την **απόκτηση παιδείας** και όχι την επανάσταση.)

* ***Πρωτεργάτες***
	+ ***Νικόλαος Σκουφάς***
	+ ***Αθανάσιος Τσακάλωφ***
	+ ***Εμμανουήλ Ξάνθος***
	+ ***Παναγιώτης Αναγνωστόπουλος***
* ***Προϋποθέσεις επίτευξης του στόχου***
	+ Τεράστια οργανωτική προσπάθεια λόγω της διασποράς του ελληνισμού σε ένα ευρύ γεωγραφικό χώρο.
	+ Δράση με μεγάλη μυστικότητα λόγω της οθωμανικής διοίκησης και των ευρωπαϊκών απολυταρχιών.
	+ Υπερνίκηση των δισταγμών των Ελλήνων που είχαν δει την αποτυχία άλλων ευρωπαϊκών κινημάτων.
	+ Κινητοποίηση ανθρώπων διαφορετικών κοινωνικών ομάδων, με διαφορετικά οικονομικοκοινωνικά συμφέροντα.
* ***Ευνοϊκοί παράγοντες***
	+ Εσωτερικά προβλήματα της οθωμανικής αυτοκρατορίας.
	+ Διάδοση των ιδεών της γαλλικής επανάστασης μεταξύ των Ελλήνων.
	+ Το αίτημα για δημιουργία ανεξάρτητου ελληνικού κράτους ώριμο πια σε σημαντικό τμήμα του ελληνισμού.
* ***Οργάνωση της Φιλικής Εταιρείας***
	+ Υιοθέτησε το οργανωτικό πρότυπο **μυστικών εταιρειών**, όπως οι **καρμπονάροι**:
		- Δοκιμασία των υποψήφιων μελών για συγκεκριμένο διάστημα και μετέπειτα ένταξή τους στην οργάνωση.
		- Όρκος πίστης και αφοσίωσης.
		- Θάνατος η τιμωρία στους παραβάτες.
		- Χρήση ψευδωνύμων και κρυπτογραφικού αλφάβητου στην επικοινωνία.
* ***Μέλη***
	+ Ως το 1817-1818 απεύθυνε έκκληση σε πλούσιους εμπόρους για οικονομική ενίσχυση, λαμβάνοντας συνήθως αρνητική απάντηση.
	+ Γρήγορη ανάπτυξη της οργάνωσης όταν απευθύνθηκε σε όλες τις κοινωνικές τάξεις του ελληνισμού, ιδίως σε μικροεμπόρους και διανοούμενους.
	+ Γυναίκες γίνονταν δεκτές ως μέλη μόνο κατ’ εξαίρεση.
* ***Ηγεσία***
	+ Μυστική παρέμενε η ηγεσία της Φιλικής Εταιρείας*,* ***η Αόρατη Αρχή***. ***Σκόπιμα*** αφηνόταν να εννοηθεί πως αποτελούνταν από ***ισχυρά*** πρόσωπα.
	+ Σταδιακά αναζητείται κάποιος ***επιφανής*** Έλληνας για να του ανατεθεί η ηγεσία και να εμπνεύσει έτσι τους συμπατριώτες τους.
		- ***Ιωάννης Καποδίστριας***, τότε υπουργός εξωτερικών της Ρωσίας: Αρνείται την πρόταση επειδή θεωρεί πως οι συνθήκες δεν είναι ακόμη ώριμες για επανάσταση.
		- ***Αλέξανδρος Υψηλάντης***, ανώτερος αξιωματικός του ρωσικού στρατού: Αποδέχεται την πρόταση και ανακηρύσσεται ***Γενικός Επίτροπος της Αρχής***.

***Κήρυξη της ελληνικής επανάστασης στις Ηγεμονίες***

***Λόγοι κήρυξης της επανάστασης από τις παραδουνάβιες ηγεμονίες (Ρουμανία)***

* Σύμφωνα με παλαιότερες ρωσοτουρκικές συνθήκες **δεν** υπήρχε **τουρκικός στρατός**.
* Λίγο βορειότερα υπήρχε ο **ρωσικός στρατός** με την ελπίδα ότι θα βοηθούσε.
* Προσέγγιση διαφόρων **βαλκάνιων ηγετών** για να λάβουν μέρος στην επανάσταση:
	+ Ο ***Σέρβος ηγέτης Καραγεώργεβιτς*** έγινε μέλος της Φιλικής Εταιρείας. Οι οθωμανικές αρχές τον συνέλαβαν και τον εκτέλεσαν.
	+ Ο ***Βλαντιμηρέσκου***, τοπικός ηγέτης στις Ηγεμονίες, συμμετείχε, αλλά μόνο στην αρχή.

***Κήρυξη της επανάστασης***

* Ο ***Αλέξανδρος Υψηλάντης***
	+ ξεκίνησε από ρωσικό έδαφος, πέρασε τον ποταμό Προύθο, μπήκε στις Ηγεμονίες και στις
	+ **24 Φεβρουαρίου 1821** κήρυξε την επανάσταση στο **Ιάσιο** της Βλαχίας
	+ κυκλοφόρησε προκηρύξεις για την κήρυξη της επανάστασης αφήνοντας την υπόνοια πως πίσω από αυτή βρισκόταν η **Ρωσία**
	+ συγκρότησε το στράτευμά του

***Προβλήματα***

* Υλική ανταπόκριση από τους πλούσιους Έλληνες των Ηγεμονιών δεν υπήρξε.
* Η στρατολόγηση δεν προχωρούσε.
* ***Στάση της Ρωσίας:***
	+ Αποκήρυξη της επανάστασης από τον τσάρο.
	+ Επέτρεψε την είσοδο του τουρκικού στρατού στις Ηγεμονίες για την καταστολή της.
* ***Στάση του Πατριαρχείου:***
	+ ***Αφορισμός*** όσων συμμετείχαν στο κίνημα από τον ***Πατριάρχη Γρηγόριο Ε΄*** που πιέστηκε σ’ αυτό από τον σουλτάνο.
* Ο ***Βλαντιμηρέσκου*** θεωρήθηκε προδότης και εκτελέστηκε με εντολή της Φιλικής Εταιρείας.

Ο ***Αλέξανδρος Υψηλάντης*** συνέχισε τον αγώνα παρά τις δυσκολίες.

**Μάχη στο Δραγατσάνι 7 Ιουνίου 1821:**

* + Διάκριση του **Ιερού Λόχου** => στρατιωτική μονάδα από εθελοντές και σπουδαστές.
	+ Μη αποφυγή της ήττας.

Ο ***Υψηλάντης*** καταφεύγει στην Αυστρία όπου και συλλαμβάνεται.

***Τραγικός επίλογος της επανάστασης***

***Μονή Σέκκου***

Οι οπλαρχηγοί ***Γεωργάκης Ολύμπιος*** και ***Ιωάννης Φαρμάκης*** λίγους μήνες αργότερα εγκλωβίζονται εκεί με το τελευταίο απομονωμένο τμήμα αγωνιστών.

Ο μεν **Ολύμπιος** ανατινάσσεται με τους συμπολεμιστές του και

ο δε **Φαρμάκης** μετά από σθεναρή αντίσταση δύο εβδομάδων αιχμαλωτίζεται και αποκεφαλίζεται.